Dr Kurt Müller isch Mitgliid vu dr Freisinnig-Demokratische Bartei (FDP) wore. Vu 1971 bis 1976 het er d FDP Meilen bresidiert. Uf kantonaler Ebeni isch er 1971 in dr Zürcher Kantonsrot gwehlt wore, wun er im Amtsjohr 1979/80 as Bresidänt vorgstanden isch. Wun er 1984 us em Zürcher Kantonsrot uusgschiden isch, isch er in dr Nazionalrot gwehlt wore. Sy Engaschmänt as Mitgliid vu dr FDP-Frakzion het unter anderem dr ständige Verchehrskummission vu dr Bahn 2000 un dr Jurafrog gulte, är het zum Byschpel e ghaim Dräffe zwisch em Roland Béguelin un em Bundesrot Kurt Furgler z Fäldmäile organisiert. Dr Kurt Müller isch anne 1991 zruggdrätte.